Левски (община)
Община Левски се намира в Северна България и е една от съставните общини на Област Плевен.

География

Географско положение, граници, големина 
Общината е разположена в югоизточната част на област Плевен. С площта си от 414,692 km2 заема 6, то място сред 11-те общините на областта, което съставлява 8,91% от територията на областта. Границите ѝ са следните:
 на запад – община Пордим;
 на северозапад – община Плевен;
 на север – община Никопол и община Белене;
 на изток – община Свищов, Област Велико Търново;
 на югоизток – община Павликени, Област Велико Търново;
 на юг – община Летница, Област Ловеч.

Релеф 
Преобладаващият релеф на общината е равнинен и слабо хълмист. Територията ѝ е разположена в южната част Средната Дунавска равнина, като надморската ѝ височина варира от 38 m в коритото на река Осъм, северно от село Трънчовица до 197,5 m, на източния бряг на реката, североизточно от селото. В останалата част на общината преобладаващата надморска височина е от 50 до 150 m, като се повишава от север на юг.

Води 
Основна водна артерия на община Левски е река Осъм, която протича през нея с част от долното си течение на протежение около 70 km. Тя навлиза в общината южно от село Асеновци и се насочва на североизток. източно от град Левски завива на север-северозапад и продължава в тази посока около 17 km. Североизточно от село Българене завива на запад, минава северно от село Обнова и на около 5 km северозападно от него прави голяма, изпъкнала на запад дъга и се насочва на изток. При село Трънчовица, прави нов завой на север и на около 3 km северно от селото напуска пределите на общината. Източно от град Левски в нея отдясно се влива река Ломя, която протича през общината с най-долното си течение.

В община Левски са изградени няколко микроязовира, водите на които се използват основно за напояване на обширните земеделски земи, като най-голям от тях е язовир „Лъдженск бара“, разположен западно от село Малчика.

Население

Етнически състав (2011) 
Численост и дял на етническите групи според преброяването на населението през 2011 г.:

Населени места 
Общината има 13 населени места с общо население 15 426 жители (към 7 септември 2021).

Административно-териториални промени 
 Указ № 296/обн. 06.09.1897 г. – преименува с. Турски кара агач (Кара агач) на с. Левски;
 Указ № 54/обн. 23.07.1934 г. – обединява селата Виная и Радинец в едно ново населено място – с. Обнова;
 МЗ № 2820/обн. 14.08.1934 г. – преименува с. Орта кьой на с. Аспарухово;
 – преименува с. Дервишко на с. Изгрев;
 ПМС № 1/обн. 13.08.1945 г. – признава с. Левски за гр. Левски;
 Указ № 290/обн. 23.06.1950 г. – преименува с. Осма Калугерово на с. Асеновци;
 Указ № 663/обн. 29.12.1950 г. – преименува с. Лъжене на с. Малчика;
 през 1956 г. – осъвременено е името на с. Стижерово на с. Стежерово без административен акт.

Транспорт 
През територията на общината преминават 3 участъка участъка с обща дължина от 38 km от Железопътната мрежа на България:
 от запад на изток – участък от 15,6 km от трасето на жп линията София – Горна Оряховица – Варна;
 началният участък от 6 km от трасето на жп линията Левски – Ловеч – Троян;
 началният участък от 16,4 km от трасето на жп линията Левски – Ореш – Свищов.

През общината преминават частично 6 пътя от Републиканската пътна мрежа на България с обща дължина 83,8 km:
 участък от 22,4 km от Републикански път I-3 (от km 37,2 до km 59,6);
 началният участък от 15,6 km от Републикански път III-301 (от km 0 до km 15,6);
 началният участък от 2,5 km от Републикански път III-302 (от km 0 до km 2,5);
 началният участък от 18,6 km от Републикански път III-303 (от km 0 до km 18,6);
 началният участък от 8,6 km от Републикански път III-304 (от km 0 до km 8,6);
 началният участък от 16,1 km от Републикански път III-3002 (от km 0 до km 16,1).

Топографска карта

Бележки

Източници

Външни препратки 
 Официален сайт на община Левски